മുല്ലപ്പെരിയാര് മരംമുറി വിഷയത്തില് മുഖ്യമന്ത്രി കള്ളം പറയുകയാണ് സര്ക്കാര് അറിഞ്ഞു കൊണ്ടാണ് എല്ലാം നടക്കുന്നത്: കെ സുധാകരന് തിരുവനന്തപുരം: മുല്ലപ്പെരിയാര് മരംമുറി വിഷയത്തില് മുഖ്യമന്ത്രി കള്ളം പറയുകയാണെന്ന് കെപിസിസി അധ്യക്ഷന് കെ സുധാകരന്. സര്ക്കാര് അറിഞ്ഞു കൊണ്ടാണ് എല്ലാം നടക്കുന്നതെന്ന് അദ്ദേഹം ആരോപിച്ചു. മുല്ലപ്പെരിയാറില് സംയുക്ത പരിശോധന നടത്തിയില്ല എന്ന് നേരത്ത പറഞ്ഞ മറുപടി സര്ക്കാര് നിയമസഭയില് തിരുത്തിയത്തിന് പിന്നാലെയാണ് കെ സുധാകരന്്റെ പ്രതികരണം. ജല വിഭവ മന്ത്രിക്ക് വേണ്ടി വൈദ്യുതി മന്ത്രി കെ കൃഷ്ണന് കുട്ടിയാണ് തിരുത്തല് സഭയെ അറിയിച്ചത്. എന്നാല് സംയുക്ത പരിശോധന സര്ക്കാരിന് എതിരെ ഉന്നയിച്ചായിരുന്നു നിയമസഭയില് പ്രതിപക്ഷത്തിന്്റെ മറുനീക്കം. അതേസമയം ഇന്ധന വില വര്ധനവിനെതിരെ സമരം തുടരുമെന്ന് കെ സുധാകരന് മാധ്യമങ്ങളോട് പറഞ്ഞു. ചക്രസ്തംഭന സമരം ജനങ്ങള് ഏറ്റെടുത്തെന്നും കേന്ദ്രസര്ക്കാര് കാണിച്ച ഔദാര്യമെങ്കിലും സംസ്ഥാന സര്ക്കാര് കാണിക്കണമെന്നും അദ്ദേഹം പറഞ്ഞു. ഈ മാസം 18 ന് 280 കേന്ദ്രങ്ങളില് മാര്ച്ചും ധാര്ണയും നടത്തുമെന്നും അദ്ദേഹം അറിയിച്ചു.